
לקפוץ מעל העננים

זו השנה השנייה שאנו מציגים את "לקפוץ מעל העננים" במסגרת טקס הוקרה לתלמידים מצטיינים בעשייה למען הקהילה.

ההצגה מרתקת, מרגשת ומלווה אותך לאורך זמן.  אחד הדברים שהופכים אותה למוצלחת היא העובדה שההצגה אופטימית מאד. 

נקודות מרכזיות בהצגה המאפשרות חיבור נכון לפרויקט "מחויבות אישית", ובכלל הן העובדה שהיא נוגעת בנושא הכאוב של יחס החברה לחריג/מוגבל, מעמידה מולנו מראה ומגלה לנו  שאפשר גם אחרת.  

וכן ההוכחה שכל אחד יכול לעשות שינוי ובעזרת אכפתיות ואמפטיה כלפי האחר אפילו השמים הם לא הגבול...

מזל קזז, היחידה להתנדבות, מנח"י ירושלים 
הצגה מצוינת, מרגשת, חינוכית ומצחיקה. יש לי תחושה כי ההצגה תסייע רבות בגיוס בני נוער להתנדב ועל כך אני מודה לכן.

נעמה נתנאל, רכזת סנגור אזורית, אקי"ם ישראל

ההצגה רגשה אותי  במיוחד לאור העובדה שהיא מבוססת על סיפור אמיתי. היא הפיחה בי תקווה שהנוער שלנו לא איבד את ערכיו ורוצה לסייע לילדים עם מוגבלויות וצרכים מיוחדים. 

מאבקה של הגיבורה לשינוי עמדות בחברה כלפי ילדים עם מוגבלויות מעיד על אומץ לב וגילוי מנהיגות חיובית.

ההצגה חיונית וחשובה לבני הנוער ולמבוגרים כאחד במטרה לנפץ סטריאוטיפים, להתקרב ולשלב את השונה והאחר, להקשיב להם ולכבדם.

אורית רייז , מנהלת מתי"א ר"ג

ההצגה המחישה את העוצמה שיש למדיום הזה להוות מראה לחברה בהתייחסות לאנשים עם מוגבלויות. היא מאפשרת לנו לבחון מחדש את עמדותינו כלפי האחר, ולא תהיה זו גוזמה לומר שאתם עושים תיקון חברתי.

ד"ר בנימין הוזמי, מנהל מכון טראמפ, בית איזי שפירא

הצגה מרגשת, מהווה השראה ומעודדת.

מיכל מועלם, רכזת חברתית, הגימנסיה העברית הרצליה, ת"א

הצגה מרגשת המעבירה היטב את נושא קבלת השונה בחברה

רויטל לבני, רמת הדסה טבעון

הצגה נפלאה ומרגשת.  עבורי זו לא הפעם הראשונה ועדיין מצחיק ומרגש מאוד. השכבה מאוד נהנתה והייתה שותפה פעילה.  תודה לכל השחקנים. 

דנה פלד, רכזת ההתנדבות , תיכון גלילי, כפר סבא

